### Beslutning

Godkendt.

### Sagsfremstilling

## Resume og sagens baggrund

I forhold til det korrigerede budget viser budgetopfølgning pr. 30.
september 2023:

* -25,7 mio. kr. i forventet merforbrug til drift
* 7,3 mio. kr. i forventet mindreforbrug i forhold til
  den korrigerede serviceramme
* 61,5 mio. kr. i forventet mindeforbrug til finansiering
* 230,1 mio. kr. i forventet mindreforbrug til
  anlæg

|  |  |  |  |  |
| --- | --- | --- | --- | --- |
| Mio. kr. | Oprindelig budget | Korrigeret budget | Forventet forbrug | Mer-/mindreforbrug  (minus er lig merforbrug) |
| Drift | 3.599,3 | 3.630,3 | 3.656,0 | -25,7 |
| Serviceramme | 2.424,2 | 2.449,5 | 2.442,2 | 7,3 |
| Finansiering | - 3.684,0 | - 3.925,6 | -3.987,1 | 61,5 |
| Anlæg | 159,8 | 304,6 | 74,5 | 230,1 |

Det korrigerede budget for 2023 består af det oprindelige budget, som blev
vedtaget i oktober 2022, tillagt tillægsbevillinger der er givet i løbet af
2023.

Tillægsbevillinger der er givet i 2023 er primært overførsel af budget
fra 2022 som ikke blev brugt. De beløb der blev overført fra 2022 er 29,7 mio.
kr. til drift og 147,4 mio. kr. til anlæg.

I forbindelse med denne budgetopfølgning skal der tages stilling til en
række positive og negative tillægsbevillinger for at få et så retvisende budget som muligt og samtidig overholde bevillingsreglerne.

## Indstillinger

Direktøren indstiller, at der gives følgende tillægsbevillinger som er nærmere beskrevet i bilag 1 til dagsordenen:

|  |  |
| --- | --- |
|  | Mio. kr. |
| Tillægsbevillinger, drift | 46,7 |
| Tillægsbevillinger, finansiering | -61,5 |

## **Behandling**

Direktionen, Økonomiudvalget, Kommunalbestyrelsen.

## Sagsfremstilling

Økonomistaben fremlægger budgetopfølgning pr. 30. september for alle
udvalgsområder. Alle partnerskabsholdere følger månedligt op på deres budget,
så de har overblik over afholdte udgifter og indtægter, og hvad der
forventes resten af året. Dette danner baggrund for budgetopfølgningen.

*[adresse] og Covid19*

På grund af krigen i [adresse], samt de stigende priser i samfundet på nogle
områder, er der på en række punkter usikkerhed i forhold til udgiftsniveauet.

Den foreløbige kompensation for 2023 til merudgifter til service som følge
af krigen i [adresse], fremgår af nedenstående oversigt:

|  |  |
| --- | --- |
|  | Mio. kr. |
| Kompensation for merudgifter til service som følge af krigen i [adresse] | 7,8 |

Serviceudgifterne som følge af krigen i [adresse] er opgjort pr. 30. september
2023 og udgør:

|  |  |
| --- | --- |
|  | Mio. kr. |
| Udgifter til service som følge af krigen i [adresse] | -3,6 |

De endelige udgifter til service for 2023, som følge af krigen i
[adresse], er endnu ikke opgjort. Derfor tilføres kompensationen kassen.

I marts 2024 behandler Kommunalbestyrelsen overførselssagen fra 2023 til
2024. Her vil udgifterne for 2023, som følge af krigen i [adresse], blive opgjort, og
det vil blive vurderet, om  partnerskabsholderne skal kompenseres.

Derudover har Kalundborg Kommune modtaget 12,2 mio. kr. Beløbet er en efterregulering for udgifter afholdt i 2022 til både Covi19 og til merudgifter som følge af krigen i
[adresse].Beløbet tilføres kassen.

Nedenfor følger dels en kort status på budget ift. drift, anlæg og
finansiering og en kort opsummering af de indstillede tillægsbevillinger i
hovedtal. Specifikationer fremgår af bilag til sagen.

*Drift*

Der forventes samlede netto merforbrug på -25,7 mio. kr.

En række områder forventer mindreforbrug, men
der er også områder, hvor der forventes merforbrug. Det er blandt andet Nanni Kristensen, Sundhed og Myndighed og Børn og Familie.
Derudover forventer Plan, Byg og Miljø, blandt andet som følge af de stigende
energipriser også merforbrug. Jobcenter og Borgerservice forventer et samlet
merforbrug, hvilket hovedsageligt skyldes øgede udgifter til førtids- og
seniorpension, samt merudgifter som følge af krigen i [adresse].

*Anlæg*

Der er foretaget et skøn over forventede udgifter og indtægter
for hvert anlæg. Der forventes et mindreforbrug ved årets udgang
vedrørende henholdsvis frigivne anlægsbevillinger på 189,9 mio. kr. og ikke
frigivne rådighedsbeløb på 40,2 mio. kr. Heraf er 203,4 mio. kr. disponeret
anvendt efterfølgende.

*Finansiering*

Netto forventes samlet set mindreudgifter på 61,5 mio. kr. Dette skyldes primært, at
der har været ikke budgetterede indtægter vedrørende midtvejsregulering af
tilskud og udligning.

*Opsummering tillægsbevillinger*

I forbindelse med årets lov-og cirkulæreprogram forventes enkelte
nye/ændrede opgaver at medføre mer- eller mindreudgifter for
kommunerne. Der er foretaget en vurdering af betydningen for Kalundborg
Kommune.

Puljebeløb på 20 mio. kr. afsat til sikring af en fortsat stabilitet og et uændret
serviceniveau på velfærdsområderne, hvis økonomiaftalen med regeringen ikke
overholdes, tilføres kassen.

Movias endelige budgetudmelding for 2023, som blev udmeldt i december 2022,
var 2,4 mio. kr. højere end deres foreløbige budgetforslag, der udsendes i juni
og som danner grundlag for det vedtagne budget for 2023. Stigningen skyldtes
blandt andet højere brændstofpriser og faldende passagertal.

Budgetterne til løn, fødevarer samt brændsel og drivmidler fremskrives med
det seneste skøn for pris- og lønudviklingen fra 2022 til 2023, som blev
udsendt fra KL i juni 2023.

Herudover er der en række tilretninger bl.a. på beløb der flyttes mellem
udvalg.

Er der herefter udvalg, hvor det forventede forbrug overstiger det
korrigerede budget, skal der gives såkaldte tekniske tillægsbevillinger til
udvalget for at sikre, at udvalgets bevillingsrammer overholdes.

Endelig er der indstillet tillægsbevillinger på finansieringssiden.
Blandt andet midtvejsregulering af tilskud og udligning, samt
midtvejsregulering vedrørende ændret pris- og lønskøn. Herudover er
der modtaget kompensation for udgifter som følge af krigen i [adresse] og
Covid19.

I alt udgør tillægsbevillingerne følgende:

|  |  |
| --- | --- |
|  | Mio. kr. |
| Tillægsbevillinger, drift | 46,7 |
| Tillægsbevillinger, finansiering | -61,5 |
| I alt (lægges i kassen) | -14,9 |

*Opfølgning på økonomiaftalen mellem regeringen og KL*

Økonomiaftalen mellem regeringen og KL omfatter et aftalt loft for kommunernes
samlede serviceudgifter i 2023. En del af bloktilskuddet er gjort betinget af,
at kommunerne samlet overholder det aftalte udgiftsniveau. Hvis aftalen ikke
overholdes, vil der ske en reduktion i kommunernes bloktilskud i 2024. Den
samlede ramme er i juni 2023 korrigeret for blandt andet lov- og
cirkulæreprogrammet, samt ændret pris- og lønskøn.

Når det på baggrund af regnskaberne skal opgøres, om kommunerne har
overholdt servicerammen, vil den korrigerede serviceramme blive sammenholdt med
forbruget til service. Herudover vil der også blive set på kommunens
merudgifter til service som følge af krigen i [adresse].

Ifølge partnerskabsholdernes månedlige gennemgang af deres budgetter, forventes der således
pr. 30. september 2023 et mindreforbrug til service i forhold til den
korrigerede serviceramme på 7,3 mio. kr.

Det skal bemærkes, at ovenstående mindreforbrug indeholder merudgifter i
forbindelse med bl.a. udgifter som følge af krigen i [adresse]. De samlede
merudgifter hertil er dog endnu ikke endeligt opgjort.

Økonomiaftalen omfattede også et aftalt loft for kommunernes samlede
skattefinansierede bruttoanlægsudgifter i 2023, det vil sige uden at medregne
eventuelle anlægsindtægter. Der er dog ikke sanktion, hvis
regnskaberne viser, at aftalen ikke overholdes.

Økonomistaben vurderer, at kassebeholdningen ultimo 2023 udgør ca. 0 kr.,
som beskrevet i perspektivnotatet til budgetseminaret vedrørende budget
2024.

## **Økonomiske konsekvenser**

Budgetopfølgningen i forhold til nuværende budget viser:

* -25,7 mio. kr. i forventet merforbrug til drift
* 7,3 mio. kr. i forventet mindreforbrug i forhold til
  den korrigerede serviceramme
* 61,5, mio. kr. i forventet mindreforbrug til
  finansiering
* 230,1 mio. kr. i forventet mindreforbrug til
  anlæg

 Der indstilles tillægsbevillinger på i alt netto -14,9 mio. kr.
(drift og finansiering).

### Sagens forløb

20-11-2023 Direktionen
Anbefales.
22-11-2023 Økonomiudvalget
Anbefales.